‘Nating se mi stap long denja, yu yu sevem mi’ (7)
Singsing blong Deved.138 Bambae mi presem yu long fulhat blong mi.+Long fes blong ol narafala god,Bambae mi singim ol sing blong presem yu.*2 Bambae mi bodaon i go long holi tempol* blong yu,+Mo bambae mi presem nem blong yu,+From fasin blong yu blong lavem man oltaem mo fasin blong yu blong holem promes oltaem.From we yu yu mekem tok blong yu mo nem blong yu i hae moa i bitim ol narafala samting.*3 Long dei we mi singaot i kam, yu yu ansa long mi.+Yu mekem we mi mi no fraet nating,* mo yu mekem mi mi strong.+4 O Jehova, olgeta king blong wol, bambae oli presem yu,+From we bambae oli harem finis ol promes we yu bin talemaot.5 Bambae oli sing, oli tokbaot ol fasin blong Jehova,From we glori blong Jehova i bigwan tumas.+6 Nating se Jehova i hae, be hem i tingbaot man we i gat tingting daon,+Be ol praod man hem i save olgeta, be longwe.+7 Nating se mi wokbaot long ol ples we i denja tumas, bambae yu yu holem mi mi stap laef.+Yu yu pusum han blong yu, yu blokem ol enemi blong mi we oli kros long mi,Raethan blong yu bambae i sevem mi.8 Jehova bambae i mekem evri samting long bihaf blong mi.O Jehova, fasin blong yu blong lavem man oltaem i stap olwe,+Plis yu no lego ol wok blong han blong yu.+
Ol futnot
^ MNT: “Mi tanem baksaed long ol narafala god, mi plei miusik blong presem yu.”
tpi_Latn tpi_Latn tpi_Latn tpi_Latn